stanford-oval/wikipedia huggingface dataset:
גבול ארצות הברית – קנדה
תוואי הגבול > קולומביה הבריטית

לקולומביה הבריטית יש שני קטעי גבול עם ארצות הברית: הגבול עם אלסקה לאורך גבולה הצפון-מערבי של קולומביה הבריטית, והגבול עם החלק הרציף של ארצות הברית בדרום הפרובינציה, שם היא גובלת עם וושינגטון, איידהו ומונטנה.
גבול קולומביה הבריטית-אלסקה ממשיך את גבול יוקון-אלסקה, גם הוא לאורך הרי סנט אליאס. בהר פיירוות'ר (אנ'), בנקודת ציון 58°54′N 137°31′W﻿ / ﻿58.900°N 137.517°W﻿ / 58.900; -137.517 פונה הגבול צפון-מערבה, כלפי רכס הרי החוף (אנ'). בנקודת ציון 59°48′N 135°28′W﻿ / ﻿59.800°N 135.467°W﻿ / 59.800; -135.467 פונה הגבול לכוון דרום-מזרח לאורך רכס הרי החוף. בסופו של דבר מגיע הגבול לתעלת פורטלנד (אנ') ויוצא דרכה אל מצר דיקסון (אנ') ומשם אל תוך האוקיינוס השקט ומסתיים עם הגיעו אל המים הבינלאומיים.
גבולה של קולומביה הבריטית עם החלק הרציף של ארצות הברית יוצא בנקודה השוכנת דרום-מערבה מהאי ונקובר וצפון-מערבה מחצי האי אולימפיק (אנ'), במעבר אל המים הבינלאומיים באוקיינוס השקט. הגבול עובר משם במצר חואן דה פוקה (אנ') בכיוון מזרח, ומשם פונה צפון-מזרחה ונכנס למצר הארו (אנ'). בתוך המצר הגבול פונה לכוון צפון, אך פונה פנייה חדה מזרחה דרך מצר באונדרי (אנ'), שם הוא מפריד את איי המפרץ (אנ') הקנדים מאיי סן חואן האמריקאים. עם הגיעו למצר ג'ורג'יה פונה הגבול צפונה ולאחר מכן צפון-מערבה וחוצה את המצר עד לקו רוחב 49 צפון. לאחר שהגבול פונה פנייה חדה מזרחה, הוא נמשך לאורך קו רוחב זה דרך חצי האי טסאוואסן (אנ') ומפריד את פוינט רוברטס שבמדינת וושינגטון (אנ') מדלתה שבקולומביה הבריטית, עד הגיעו למפגש הגבול עם אלברטה.
תוואי הגבול > הפרריה

לכל אורכו של גבול ארצות הברית – קנדה בשטחיהן של הפרובינציות הקנדיות של אלברטה וססקצ'ואן הוא עובר על קו הרוחב 49 צפון. שתי הפרובינציות הללו גובלות עם מדינת מונטנה שבארצות הברית ובהמשך מזרחה, ססקצ'ואן גם גובלת עם דקוטה הצפונית.
גם לאורך הגבול הצפוני של דקוטה הצפונית ומינסוטה השוכנת ממזרח לה, כמעט כל הגבול שמדרום לפרובינציית מניטובה משתרע על קו הרוחב 49 צפון. עם זאת, בקצה המזרחי של מניטובה, נכנס הגבול בקטע קצר אל שטחו של אגם היערות, פונה צפונה בנקודת הציון 48°59′N 95°09′W﻿ / ﻿48.983°N 95.150°W﻿ / 48.983; -95.150,שם הוא ממשיך לאורך השטח היבשתי אל הפינה הצפון-מערבית של מינסוטה ומגיע לאונטריו בנקודת הציון 49°23′N 95°09′W﻿ / ﻿49.383°N 95.150°W﻿ / 49.383; -95.150.
תוואי הגבול > אונטריו

פרובינציית אונטריו חולקת את קו הגבול שלה, ממערב למזרח, עם מדינות מינסוטה, מישיגן, אוהיו, פנסילבניה וניו יורק. חלקו העיקרי של גבול אונטריו עם ארצות הברית הוא קטע הגבול הימי. קטע זה מתחיל בנקודה הצפון-מערבית ביותר של שטחה של מינסוטה, נקודת הציון 49°23′N 95°09′W﻿ / ﻿49.383°N 95.150°W﻿ / 49.383; -95.150. משם הוא ממשיך מזרחה דרך האי אנג'ל (אנ') אל אגם היערות ופונה דרומה בנקודת הציון 41°19′N 94°48′W﻿ / ﻿41.317°N 94.800°W﻿ / 41.317; -94.800, שם הוא ממשיך אל נהר רייני (אנ'). הגבול נמשך לאורך הנהר אל אגם רייני, ולאחר מכן עובר דרך כמה אגמים קטנים, כולל אגם נמקן, אגם לקרואה (אנ') ואגם סי גל (אנ'), עד להגיעו לנהר פיג'ן (אנ') המוביל אותו אל ימת סופיריור. מכאן ממשיך הגבול דרך הימה ודרך מפרץ וייטפיש (אנ') אל נהר סנט מרי (אנ') ואל התעלה הצפונית (אנ'). בנקודת הציון 45°59′N 83°26′W﻿ / ﻿45.983°N 83.433°W﻿ / 45.983; -83.433 פונה הגבול דרומה אל תעלת פולס דטור (אנ'), שממנה הוא מגיע אל ימת יורון. דרך הימה פונה הגבול דרומה עד להגיעו לנהר סנט קלייר (אנ') שמוביל אותו לאגם סנט קלייר (אנ'). הגבול ממשיך דרך אגם זה ומגיע לנהר דטרויט אשר מוביל אותו לימת אירי. מימת אירי מגיע הגבול אל נהר ניאגרה שמוביל אותו לימת אונטריו. מכאן פונה הגבול צפון-מערבה עד להגיעו לנקודת הציון 43°27′N 79°12′W﻿ / ﻿43.450°N 79.200°W﻿ / 43.450; -79.200, שם הוא פונה פנייה חדה צפון-מזרחה. לאחר מכן מגיע הגבול לנהר סנט לורנס וממשיך לאורכו עד שבנקודת הציון 45°00′N 74°40′W﻿ / ﻿45.000°N 74.667°W﻿ / 45.000; -74.667 נפרד הגבול מהנהר וממשיך אל תוך קוויבק.
תוואי הגבול > קוויבק

הגבול של פרובינציית קוויבק עם ארצות הברית משותף למדינות ניו יורק, ורמונט, ניו המפשייר ומיין. הוא מתחיל בגבול אונטריו-ניו יורק ומסתיים בנהר סנט לורנס על קו הרוחב 45 צפון. קטע גבול זה פונה אל תוך היבשה לכוון מזרח וממשיך פחות או יותר באותו כוון. בנקודת הציון 45°00′N 71°30′W﻿ / ﻿45.000°N 71.500°W﻿ / 45.000; -71.500 מתחיל הגבול לעבור דרך מגוון של צורות נוף של הרי האפלצ'ים, ממשיך עד נקודת הציון 46°25′N 70°03′W﻿ / ﻿46.417°N 70.050°W﻿ / 46.417; -70.050, שם הוא מתחיל לפנות צפונה ובנקודת הציון 46°41′N 69°59′W﻿ / ﻿46.683°N 69.983°W﻿ / 46.683; -69.983 הוא פונה צפון-מזרחה. לבסוף, בנקודת הציון 47°27′N 69°13′W﻿ / ﻿47.450°N 69.217°W﻿ / 47.450; -69.217 פונה הגבול אל אגם בו (אנ'), וממשיך דרכו אל ניו ברנזוויק.
תוואי הגבול > ניו ברנזוויק

כל מקטע הגבול של ניו ברנזוויק הוא עם מדינת מיין. הוא מתחיל בקצה הדרומי של אגם בו בנקודת הציון 47°18′N 69°03′W﻿ / ﻿47.300°N 69.050°W﻿ / 47.300; -69.050, ובסופו של דבר ממשיך אל נהר סנט ג'ון (אנ'). הגבול עובר לאורך הנהר עד לנקודת הציון 47°04′N 67°47′W﻿ / ﻿47.067°N 67.783°W﻿ / 47.067; -67.783, שם הוא מתפצל ממנו ופונה דרומה אל אגמי צ'יפטנטיקוק (אנ') בנקודת הציון 47°56′N 67°47′W﻿ / ﻿47.933°N 67.783°W﻿ / 47.933; -67.783 ומשם הוא עובר לנהר סנט קרואה (אנ'). הגבול ממשיך דרך הנהר אל מפרץ פסמקוואדי (אנ'), ומשם אל האי גרנד מנאן (אנ') ואל מרכזו של מפרץ פאנדי. כאן פונה הגבול דרומה ומסתיים בהגיעו אל המים הבינלאומיים.
מעברי גבול ומקומות סמוכים > מעברי גבול יבשתיים

לאורך גבול ארצות הברית – קנדה פועלים 119 מעברי גבול, מתוכם 26 הם מעברי גשר או מנהרה. רק 2 מתוך 119 המעברים הם חד-סיטריים, מעבר הגבול צ'ורובסקו-פרנקלין (אנ'), שם המעבר הוא רק מקנדה אל ארצות הברית, ומעבר הגבול פור פולס (אנ') שבו מתאפשרת חצייה לקנדה בלבד.
קיימים שישה כבישים בהם מתקיימת חציית גבול ללא שירותי ביקורת גבולות באחד הכיוונים או בשניהם, בהם רשאים הנוסעים לעבור את הגבול באופן חוקי. האנשים שחוצים את הגבול מחויבים לדווח לרשויות המכס, שמוצבים בהמשך הדרך.
מעברי גבול ומקומות סמוכים > מעברי רכבת

39 מסילות רכבת חוצות את גבול ארצות הברית – קנדה, תשעה מתוך המעברים הללו לא בשימוש. בתחנת הרכבת פסיפיק סנטרל שבעיר ונקובר נדרשים הנוסעים לעבור במתקני ביקורת הגבולות האמריקאים המקומיים ולהעביר את המטען שברשותם דרך מכשיר שיקוף לפני שהם מורשים לעלות על הרכבת של אמטרק לסיאטל, שלא מבצעת עצירות נוספות עד לחציית הגבול. מתקני ביקורת גבולות מוקדמת מסוג זה לא קיימים בקווי הרכבת הפופולריים מניו יורק למונטריאול ומניו יורק לטורונטו, מאחר שקווים אלו עוצרים בתחנות נוספות בדרכן ממונטריאול ומטורונטו אל הגבול. תחת זאת נוסעי הרכבת עוברים ביקורת גבולות בתחנת הרכבת הסמוכה לגבול.
מעברי גבול ומקומות סמוכים > מעבורות

בין ארצות הברית לקנדה פועלים 13 קווי מעבורת המקשרים בין שתי הארצות, מתוכם שני קווים מיועדים לנוסעים בלבד ואחד משמש להעברת קרונות רכבת בלבד. ארבעה מהקווים פועלים על בסיס עונתי בלבד.
בנמלים מרכזיים בקנדה פועלים שירותי ביקורת גבולות מוקדמת. שירותי המעבורות מקשרים בין ניו ברזוויק לבין מיין, בין קולומביה הבריטית לבין מדינת וושינגטון ואלסקה, ובאזור הימות הגדולות פועלים שירותי מעבורת בין אונטריו לבין מישיגן, ניו יורק ואוהיו.
מעברי גבול ומקומות סמוכים > שדות תעופה חוצי גבול

בסמוך לגבול ארצות הברית – קנדה פועלים שישה שדות תעופה ו-11 מעגנים למטוסים ימיים, שמסלולי ההמראה שלהם חוצים את הגבול. שדות תעופה אלו נבנו טרם כניסתה של ארצות הברית למלחמת העולם השנייה כאמצעי להעביר לקנדה באופן חוקי מטוסים שנבנו בארצות הברית, כמו מטוסי לוקהיד הדסון, במסגרת חוק השאל-החכר. מתוך רצון לשמור על נייטרליות, לא הורשו טייסים אמריקאים בשירות צבאי להטיס מטוסי קרב לשטחה של קנדה. כדי להתגבר על מגבלה זו, הוטסו המטוסים אל שדות התעופה שעל הגבול, שם הם נחתו ולאחר מכן הם נגררו על כני הנסע שלהם באמצעות טרקטורים או סוסים במשך הלילה אל מעבר לגבול. ביום המחרת אוישו המטוסים בצוותים של חיל האוויר המלכותי הקנדי שהטיסו אותם ליעדיהם, בדרך כלל לבסיסי החיל במזרח קנדה ובניופאונדלנד. משם הם הוטסו אל מעבר לים והשתתפו בקרב על בריטניה.
נמל התעופה פיניי פיינקריק (אנ') פועל בפיניי (אנ') שבמניטובה ובפינקריק (אנ') שבמינסוטה. מסלול ההמראה שבכיוון מצפון-מערב לדרום-מזרח חוצה את הגבול ובנמל התעופה שתי רחבות חניה, אחת בארצות הברית והשנייה בקנדה. נמל התעופה הוא בבעלות מחלקת התחבורה של מינסוטה.
נמל התעופה הבינלאומי פיס גרדן (אנ') שוכן בקורנק (אנ') שבססקצ'ואן ובסקוביי (אנ') שבמונטנה. שדה זה נמצא בבעלות משותפת של ממשלות ארצות הברית וקנדה, ומסלול ההמראה שלו בכיוון מזרח-מערב משתרע בדיוק על קו הגבול.
נמל התעופה הבינלאומי קוטס-רוס (אנ') שוכן באלברטה ובמונטנה. כמו נמל התעופה פיס גרדן, מסלול ההמראה בכיוון מזרח מערב משתרע בדיוק על קו הגבול. השדה הוא בבעלות מחלקת התחבורה של מונטנה.
נמל התעופה הבינלאומי דל בוניטה-וטסטון (אנ') שוכן בשני כפרים בשם דל בוניטה באלברטה ובמונטנה. מסלול ההמראה שלו בכיוון מזרח-מערב משתרע בדיוק על קו הגבול. השדה הוא בבעלות מדינת מונטנה והוא מופעל על ידי חטיבת האווירונאוטיקה של מחלקת התחבורה שלה, ולפיכך קוד יאט"א שלו הוא אמריקאי בלבד. השדה מיועד לשימוש נוסעים משתי הארצות וכן לשימוש הכוחות המזוינים של ארצות הברית.
שדה התעופה המדינתי אווי (אנ') שוכן במדינת וושינגטון ובקולומביה הבריטית. רוב שטחו של שדה זה שבבעלות פרטית הוא בארצות הברית, אך כמה עשרות מטרים ממסלול ההמראה שבכיוון צפון-דרום נמצאים בשטחה של קנדה. בשל כך, פועלים בשדה שירותי ביקורת גבולות ומכס של שתי הארצות. גם לשדה זה קיים קוד יאט"א אמריקאי בלבד.
לכמה מעגני מטוסים ימיים יש מסלולי המראה שחוצים את הגבול, אם כי קשה לוודא באיזו מידה. מתקני היבשה של מעגנים אלו שייכים לאחת הארצות, אך בהרבה מקרים משתמשים מעגנים סמוכים כאלו של שתי הארצות באותו גוף מים. מעגני המטוסים הימים הבאים שוכנים על הגבול:
רוסס פוינט (אנ') (ניו יורק/קוויבק).
ואן ביורן (מיין/ניו ברנזוויק)
סולט סנט מרי (אנ') (מישיגן/אונטריו)
סנד פוינט לייק (מינסוטה/אונטריו)
אינטרנשיונל פולס ופורט פרנסס (מינסוטה/אונטריו)
נמל התעופה הבינלאומי באודט ורייני ריבר (מינסוטה/אונטריו)
היידר וסטיוארט (אלסקה/קולומביה הבריטית).
מעברי גבול ומקומות סמוכים > בניינים חצויים

בתים חצויים (אנ') הם בניינים שנחצים על ידי גבול בינלאומי העובר בתוך שטחם. על גבול ארצות הברית – קנדה קיימים כמה מבנים כאלו:
הספרייה החופשית ובית האופרה הסקל (אנ') שוכנת על הגבול בדרבי ליין (אנ') שבוורמונט ובסטנסטד (אנ') שבקוויבק.
בתים פרטיים שחצויים על ידי קו הגבול שבין אסטקורט (אנ') שבמיין ופונגמוק (אנ') שבקוויבק.
בתים פרטיים שחצויים על ידי קו הגבול שבין בין ביב פליין (אנ') שבקוויבק לבין ביב פליין (אנ') שבוורמונט.
בית קיץ שחצוי על ידי קו הגבול בין אלבורו (אנ') שבוורמונט לבין נויין (אנ') שבקוויבק.
בית שחצוי על ידי קו הגבול בין ריצ'פורד (אנ') שבוורמונט לבין אברקורן (אנ') שבקוויבק.
"בית חצי הדרך" (The Halfway House, ידוע גם כמלון טיילון הבינלאומי) הוא טברנה, שנבנתה ב-1820 לפני שסומן קו הגבול. המבנה שוכן על קו הגבול שבין דנדי (אנ') שבקוויבק לבין פורט קווינגטון (אנ') שבמדינת ניו יורק.
המועדון הכפרי ארוסטוק ואלי (אנ') הוא מסלול גולף ששוכן על גבול מיין-ניו ברנזוויק.
מובלעות

כדי ששטח יחשב כמובלעת, על כל נתיבי ההגעה האפשריים אליו ממדינת האם שלו חייבים לעבור דרך שטחה של מדינה אחרת או של מדינות אחרות.
מובלעות > מובלעות של קנדה

אקווססניי – החלק המערבי של שטח שמורת האינדיאנים אקווססניי (אנ') הנמצא בתחומי קוויבק הוא למעשה מובלעת של קנדה בתוך שטחה של ארצות הברית בשל העובדה שמצפון לו זורם נהר סנט לורנס, ממזרח לו זורם נהר סנט רג'יס (אנ') ומדרום לו מדינת ניו יורק. כדי לנסוע מחלק זה של השמורה בדרכים יבשתיות לכל מקום אחר בקנדה, יש צורך לעבור בשטח אמריקאי.
האי קמפובלו (אנ') – אי זה ממוקם בכניסה למפרץ פסמקוואדי (אנ'), בסמוך לכניסה למפרץ קובסגקוק (אנ') ובתוך מפרץ פאנדי. האי הוא חלק ממחוז שארלוט של ניו ברנזוויק, אך למעשה מקושר פיזית באמצעות גשר פרנקלין דלאנו רוזוולט (אנ') אל לובק (אנ') שבמיין, הקצה המזרחי ביותר של ארצות הברית היבשתית.
מובלעות > מובלעות של ארצות הברית

אלסקה היא חלק בלתי רציף של שטחה של ארצות הברית המוקפת בים ברינג, אוקיינוס הקרח הצפוני, האוקיינוס השקט, קולומביה הבריטית וטריטוריית יוקון. בנוסף, בשל תנאי השטח, לכמה יישובים בדרום-מזרח אלסקה ("ידית המחבת") אין גישה באמצעות כבישים, אלא דרך קנדה. הגישה לעיירה היידר (אנ') שבאלסקה אפשרית רק דרך העיר סטיוארט (אנ') שבקולומביה הבריטית או באמצעות מטוס ימי. הגישה ליישובים היינס (אנ') וסקאגווי (אנ') שבאלסקה אפשרית בדרך היבשה רק דרך קנדה, אף על פי שקיים שירות מעבורות לכלי רכב שמקשר אותן לחלקים אחרים של אלסקה.
במינסוטה, שתי יחידות שטח קטנות ממערב לאלם פוינט (אנ') והפינה הצפון-מערבית (אנ'), תחומות על ידי שטחה של מניטובה ועל ידי אגם היערות.
בוורמונט, לשון אלבורו (אנ') ופרובינס פוינט (אנ'), שהוא קצהו של חצי אי ממזרח לעיירה אלבורו, תחום על ידי שטחה של קוויבק ועל ידי אגם צ'מפליין. עם זאת, לעומת המובלעות האחרות של ארצות הברית בשטחה של קנדה, שטחים אלו מקושרים באמצעות גשר ישירות לשטחה של ארצות הברית ובאמצעות גשר רכבת משא (ובעבר רכבת נוסעים).
מובלעת פוינט רוברטס (אנ') שבמדינת וושינגטון תחומה על ידי שטחה של קולומביה הבריטית, מצר ג'ורג'יה ומפרץ הגבול (אנ').
מובלעות > שטחים מפוצלים

בין קוויבק לבין ורמונט, האי פרובינס (אנ') הוא שטח אדמה השוכן ברובו בקנדה, אף על פי שחלק קטן משטחו שייך לארצות הברית, שכן הוא משתרע מדרום לקו הרוחב 45 צפון ובין שני חלקי האי קיימת רצועת הפרדה נקייה מצמחייה כמו לכל אורכו של גבול ארצות הברית–קנדה.
רחוב קנוסה (אנ') הוא הרחוב היחידי שהגבול עובר במרכזו. הרחוב מפריד בין ביב פליין (אנ') שבקוויבק לבין ביב פליין (אנ') שבוורמונט.
בין דקוטה הצפונית לבין מניטובה, הגבול מפצל חצי אי שעל חופו של אגם השוכן בין מחוז רולט (אנ') של דקוטה הצפונית לבין שמורת הטבע ווקופה (אנ') שבמניטובה. באופן דומה, אגם מטיגוש (אנ'), המשתרע בתחומי העיירה רולנד (אנ') שבדקוטה הצפונית, גובל עם העיירה וינצ'סטר (אנ') שבמניטובה. קו הגבול חוצה את חוף האגם כך שהבקתות הקנדיות ניצבות על צד אחד של החוף ומזחי הסירות של בקתות אלו נמצאים בצד האמריקאי, בעוד שהגישה בדרך היבשה למזחים אלו היא דרך קנדה.
ראו גם

גבול ארצות הברית – מקסיקו
גדר ההפרדה בין ארצות הברית למקסיקו
משמר הגבול של ארצות הברית
יחסי ארצות הברית – קנדה
מפלי ניאגרה
לקריאה נוספת

Anderson, Christopher G., Canadian Liberalism and the Politics of Border Control, 1867–1967, Vancouver: University of British Columbia Press, 2012
John B. Sutcliffe, William P. Anderson, The Canada-US Border in the 21st Century, Routledge, 2020
Benjamin Hoy, A Line of Blood and Dirt: Creating the Canada-United States Border across Indigenous Lands, Oxford Scholarship Online, 2021
ביאורים

↑  גבול ארצות הברית – קנדה הוא הגבול הארוך בעולם בסך כל קטעיו, כולל גבול אלסקה. הגבול הרצוף הארוך ביותר בעולם הוא גבול קזחסטן–רוסיה.
Z: ההתחלה של הכל

| --- | --- |

 סוגה:  סדרת טלוויזיה היסטורית 
 יוצרים:  טים בלייק נלסון 
 שחקנים:  כריסטינה ריצ'י  דייוויד חופלין  Gavin Stenhouse  דייוויד סטראתיירן  קריסטין נילסן 
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  10 
 הפקה
 הפצה:  אמזון פריים וידאו 
 מוזיקה:  מרסלו זרבוס 
 שידור
 רשת שידור:  אמזון פריים וידאו 
 תקופת שידור מקורית:  5 בנובמבר 2015 – 27 בינואר 2017 
 קישורים חיצוניים
 amzn.to/2hRtOgH
 דף התוכנית ב-IMDb
 
Z: ההתחלה של הכל (באנגלית: Z: The Beginning of Everything) היא סדרת דרמה תקופתית אמריקאית. את סדרת הטלוויזיה יצרו דון פרסטוויץ' וניקול יורקין עבור אולפני אמזון. שידור הבכורה של הסדרה היה ב-5 בנובמבר 2015. הסדרה מבוססת על הרומן "Z: A Novel of Zelda Fitzgerald" מאת תרזה אן פאולר. הסדרה מציגה גרסה בדיונית של חייה של הסופרת ואשת החברה האמריקאית זלדה סייר פיצג'רלד (כריסטינה ריצ'י) בשנות ה-20 של המאה העשרים. אירועי העונה הראשונה כוללים את היכרותה ונישואיה לסופר פרנסיס סקוט פיצג'רלד - שעדיין לא היה מפורסם - והמתחים שבחיי הנישואים שלהם שבאו בעקבות אורח חיים הכולל מסיבות ושתיית אלכוהול.
העונה הראשונה יצאה לאור ב-27 בינואר 2017. באפריל 2017 פורסם שאמזון הזמינה עונה שנייה. אולם בספטמבר אותה שנה ביטלה אמזון את הסדרה אחרי עונה אחת בלבד.
צוות השחקנים > שחקנים ראשיים

כריסטינה ריצ'י – זלדה פיצג'רלד
דייוויד הופלין – פרנסיס סקוט פיצג'רלד
דייוויד סטראתיירן – השופט אנתוני סייר
צוות השחקנים > תפקידי משנה

כריסטינה בנט לינד – טלולה בנקהד
נטלי נפ – יוג'יניה בנקהד
קריסטין נילסן – מיני סייר
הולי קורן – טילדה סייר
ג'יימי אן אולמן – טוטסי סייר
מאיה קאזאן – ליבי הרט
שרה שנקאן – אלינור בראודר
ג'ון נאיטו – טאנה פוג'ימורה
ג'ורדן דין – לדלו פאולר
אנדרו ברידג'ס – וינסטון
פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | "Pilot" | טים בלייק נלסון | דון פרסטוויץ' וניקול יורקין | 5 בנובמבר 2015    |
| 2 | 2 | "Just Humans" | מייק ברקר | ניקול יורקין דון פרסטוויץ' | 27 בינואר 2017    |
| 3 | 3 | "The Right Side of Paradise" | מייק ברקר | לידיה וודוורד | 27 בינואר 2017    |
| 4 | 4 | "You, Me and Us" | נסה הרדימן | איאן דיצ'מן וקריסטין רוסק רובינסון | 27 בינואר 2017    |
| 5 | 5 | "The It Girl" | נסה הרדימן | קיט סטיינקלנר | 27 בינואר 2017    |
| 6 | 6 | "Lights! Camera! Fitzgerald!" | מינקי ספירו | מרקוס גרדלי | 27 בינואר 2017    |
| 7 | 7 | "Where There Are Friends, There Are Riches" | מינקי ספירו | דאג דורסט | 27 בינואר 2017    |
| 8 | 8 | "Playing House" | ואש וסטמורלנד | איאן דיצ'מן וקריסטין רוסק רובינסון | 27 בינואר 2017    |
| 9 | 9 | "Quicksand" | ואש וסטמורלנד | לידיה וודוורד | 27 בינואר 2017    |
| 10 | 10 | "Best of All" | מייק ברקר | דון פרסטוויץ' וניקול יורקין | 27 בינואר 2017    |
הערות שוליים

↑  "Z: The Beginning of Everything 1 Season". Amazon. נבדק ב-6 בינואר 2017. {{cite web}}:  (עזרה)
↑  "Z: The Beginning of Everything Renewed for Season 2 at Amazon". Variety. נבדק ב-7 במאי 2017. {{cite web}}:  (עזרה)
↑  "Amazon Axes Zelda Fitzgerald Series Months After Surprise Renewal (Exclusive)". The Hollywood Reporter. נבדק ב-7 בספטמבר 2017. {{cite web}}:  (עזרה)
קירבי באקטס

| --- | --- |

 סוגה:  קומדיית מצבים
 יוצרים:  גייב סנדייר מייק אלבר
 בימוי:  וולט בקר, סאבג סטיב הולנד, אייל גורדין, Steven Tsuchida, David Kendall, אלכס וינטר 
 שחקנים:  ג'ייקוב ברטראנד מקיי קורטיס טיפני אספנסן אוליביה סטאק קייד סאטון דין ג'וליאן
 ארץ מקור:  ארצות הבריתארצות הברית
 שפות:  אנגלית
 מספר עונות:  3
 מספר פרקים:  59
 הפקה
 מפיקים בפועל:  גייב סנדייר מייק אלבר קריסטופר בראון
 הפצה:  Disney–ABC Domestic Television, דיסני+ 
 טכניקת צילום:  מצלמה יחידה 
 אורך פרק:  22-23 דקות
 שידור
 רשת שידור:  דיסני XD
 רשת שידור בישראל:  ערוץ דיסני ישראל
 תקופת שידור מקורית:  20 באוקטובר 2014 – 2 בפברואר 2017
 תקופת שידור בישראל:  25 בפברואר 2015 – 23 באוקטובר 2017
 קישורים חיצוניים
 אתר הסדרה
 דף התוכנית ב-IMDb
 
קירבי באקטס (מאנגלית: Kirby Buckets) היא סדרת קומדיית מצבים אמריקאית ששודרה לראשונה בדיסני XD ארצות הברית ב-20 באוקטובר 2014, ובערוץ דיסני ישראל ב-25 בפברואר 2015. המככבים בה הם: ג'ייקוב ברטראנד, מקיי קורטיס, טיפני אספנסן, אוליביה סטאק, קייד סאטון ודין ג'ולין.
העונה הראשונה הסתיימה בארצות הברית ב-12 באוגוסט 2015, ובישראל ב-20 בדצמבר 2015.
ב-13 בינואר 2015 הוחלט על חידוש הסדרה לעונה שנייה, כשהפקת העונה נקבעה למרץ 2015. פרק שצולם בעונה 2 אך שודר שבוע לאחר פרק של עונה 1 שודר ב-19 באוגוסט 2015 בארצות הברית וב-6 בספטמבר 2016 בישראל. העונה המלאה עלתה לשידור בארצות הברית ב-7 באוקטובר 2015, וב-13 בספטמבר 2016 בישראל. העונה הסתיימה בארצות הברית ב-29 באוגוסט 2016 ובישראל ב-28 במרץ 2017.
ב-4 במרץ 2016 הסדרה חודשה לעונה שלישית. שם הסדרה השתנה בעונה זו ל-Kirby Buckets Warped. העונה עלתה ב-16 בינואר 2017 וב-31 ביולי 2017 בישראל.
הסדרה הסתיימה ב-2 בפברואר 2017 בארצות הברית וב-23 באוקטובר 2017 בישראל, לאחר 3 עונות ו-59 פרקים.
עלילה

הסדרה מתמקדת בנער בן ה-13 קירבי באקטס, החולם להיות אנימטור מפורסם. קירבי רואה את ציוריו קמים לתחייה וביחד עם חבריו יוצא להרפתקאות משונות ובלתי צפויות, תוך כדי התחמקות מאחותו הכועסת וחברתה.
דמויות > דמויות ראשיות

קירבי (ג'ייקוב ברטראנד) - אוהב לצייר, חולם להיות אנימטור מפורסם. הדמות הראשית של הסדרה. האח הקטן של דון. חברם הטוב של פיש ואלי.
פיש (מקיי קורטיס) - אחד מחבריו הטובים של קירבי, כמו אלי.
בלינדה (טיפני אספנסן) - חברתה הטובה של דון, עושה מעשים טיפשיים בעבורה ותמיד נאמנה לה.
דון (אוליביה סטאק) - מנסה להיות מקובלת. אחותו הגדולה של קירבי, שונאת את ציוריו. חברתה הטובה של בלינדה.
אלי (קייד סאטון - אחד מחבריו הטובים של קירבי, כמו פיש.
מאצ'ו טאקו (דין ג'ולין) - דמות מצוירת שקירבי צייר, קמה לתחיה בדמיונו.
דמויות > דמויות משניות

אמא של קירבי (סוזי ברט).
אבא של קירבי (מייקל נאוטון).
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 20 | 20 באוקטובר 2014 | 12 באוגוסט 2015 | 25 בפברואר 2015 | 20 בדצמבר 2015 |
| פרק בין העונות | פרק בין העונות | פרק בין העונות | 19 באוגוסט 2015 | 19 באוגוסט 2015 | 6 בספטמבר 2016 | 6 בספטמבר 2016 |
|  | 2 | 25 | 7 באוקטובר 2015 | 29 באוגוסט 2016 | 13 בספטמבר 2016 | 28 במרץ 2017 |
|  | 3 | 13 | 16 בינואר 2017 | 2 בפברואר 2017 | 31 ביולי 2017 | 23 באוקטובר 2017 |
הערות שוליים

1 2 3  פרומו לסדרה מתוך ערוץ היוטיוב של דיסני XD
↑  Amanda Kondolojy, 'Kirby Buckets' Renewed for Second Season by Disney XD (באנגלית) (ארכיון)
↑  'קירבי באקטס' מחודשת לעונה 3 באתר twist
| דיסני XD – סדרות מקור |
| --- | --- | --- |
| סדרות עבר | ין יאנג יו (2009) • פיניאס ופרב (2009–2015) • אני והלהקה (2009–2011) • קיק (2010–2012) • שני מלכים (2010–2013) • בית ספר לאמנויות לחימה (2011–2015) • מעבדה לכוחות על (2012–2016) • קראש וברן (2012–2014) • רנדי קאנינגהם: נינג'ה בפעולה (2012–2015) • מייטי מד (2013–2015) • וונדר מציל את העולם (2014–2016) • גרוויטי פולס (2014–2016) • חבורת 7ג' (2014–2016) • קירבי באקטס (2014–2017) • פן זירו - גיבור במשרה חלקית (2014–2017) • המדריך השלם של הגיימר (2015–2017) • מעבדה לכוחות על: יחידת עילית (2016) • חתול וחייזר (2016–2017) • קא-פאו (2016–2017) | Disney XD - 2015 |
| סדרות בהווה | מלחמת הכוכבים: המורדים (מאז 2014) • סטאר נגד כוחות הרשע (מאז 2015) • בוטן וחמוצניק (מאז 2015) • מותחים בהליכה (מאז 2016) • מלחמת הכוכבים: הרפתקאות משפחת פרימייקר (מאז 2016) • זמן תולעת (מאז 2016) • חוקי המרפי של מיילו (מאז 2016) • מק-אקס 4 (מאז 2016) • בילי דילי: קיץ מוטרף מתחת לאדמה (מאז 2017) • סיפורים של ברווזים (מאז 2017) • 6 גיבורים: הסדרה (ב-2017) | Disney XD - 2015 |
משוגעגע

| --- | --- |

לוגו הסדרה
 סוגה:  קומדיה, אנימציה, הרפתקאות
 יוצרים:  סטיב בורסט, גרי דודלס
 כותבים:  סטיב בורסט, Derek Dressler, גרי דודלס, Dani Michaeli 
 בימוי:  סטיב בורסט, גרי דודלס
 מדבבים:  רובי דיאמונד, אריק באוזה, פרד טסטקואר, ג'ון דימאג'יו, אודרי וייסלסקי, ונסה מרשל, אלקס פולינסקי, קרי סמרס, אפריל וונשל, סקוט בלוק, קרי וולגרן, נולן נורת', קנדי מילו, רוברט קייט, ג'ונתן רנוני, דייוויד בלו, מקס מיטלמן, ת'הום אדסוקס, טרה סטרונג, דייוויד פורסת', טום קני, מינדי סטרלינג, לות'ר קריק, סטיבן סטנטון, ג'ון קאזיר, מייקל-ליאון וולי
 מדבבים בעברית:  גילן שחף, ניסו שליו, נעמה אוזן, סער בדישי, אמנון וולף, אניטל אלבחר, תמי ברק
 פסקול:  טומי סיסה
 ארץ מקור:  ארצות הברית ארצות הברית
 שפות:  אנגלית (דובב לשפות נוספות, ביניהן עברית)
 מספר עונות:  2
 מספר פרקים:  40
 הפקה
 מפיק:  סטיב בורסט, גרי דודלס
 חברת הפקה:  ניקלודיאון
 הפצה:  Paramount Media Networks 
 אורך פרק:  כ-22 דקות
 שידור
 רשת שידור:  ניקלודיאון ניקטונס
 רשת שידור בישראל:  ניקלודיאון ישראל   מַכַּאן 33 (מדובב לערבית)
 תקופת שידור מקורית:  17 בפברואר 2014 – 22 באוגוסט 2016
 תקופת שידור בישראל:  9 בנובמבר 2014 – 19 ביוני 2016
 קישורים חיצוניים
 אתר רשמי
 דף התוכנית ב-IMDb
 
הדמויות הראשיות, געגע וברווז
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
משוגעגע (באנגלית: Breadwinners) היא סדרת טלוויזיה קומית מונפשת אמריקאית לילדים, שמשודרת בערוץ ניקלודיאון החל מ-9 בנובמבר 2014. הסדרה עוקבת אחר שני ברווזים, געגע וברווז, שטסים בטנדר מעופף המכונה "טנדר הטיל", ומחלקים לתושבי עולמם העשוי ממים, "אגמגיה", לחם מסוגים שונים, אותו השניים כורים ב"מכרה הלחם".
עלילה

געגע וברווז הם צמד ברווזים מחלקי לחם בעולמם "אגמגיה" העשוי ממים. געגע הוא צנום וצבע עורו ירוק זרחני, הוא מקבל ההחלטות מבין השניים אף על פי שכושר השיפוט שלו נוטה להשתבש מפעם לפעם ועל כך הוא מפצה בשליטה מלאה על ניווט הטנדר של השניים. ברווז הוא קטן ועגלגל, ניחן בהפרעת ריכוז קלה ומפצה עליה בהתלהבות שאינה נגמרת ובנאמנות בלתי מתפשרת לחברו.
לעיתים קרובות, געגע וברווז נקלעים להרפתקאות שונות ומשונות, אך הם גם צריכים להיזהר, מפני שיש להם לא מעט אויבים שרוצים ברעתם.
דמויות > דמויות ראשיות

געגע (גילן שחף) - גבוה, צנום ובעל צבע עור ירוק זרחני. נצר לשושלת ארוכה של מחלקי לחם, וגאה להמשיך את המסורת המשפחתית הארוכה. מטיס את טנדר הטיל. מאוהב בברווזה תמי געגע ועושה כל פעם דבר משוגע אחר.
ברווז (ניסו שליו) - קטן, נמוך ועגלגל. חברו הטוב ביותר של געגע. נלהב מאוד אך חסר ניסיון בתחום חלוקת הלחם. זכה בפרס "עובד השנה" מתאמן על בעיטות ישבן ואגרופי בטן וראשו מתפוצץ כל פעם שהוא מתרגש.